CELEX: 32021D1944
Language: et
Date: 2021-11-02 00:00:00
Title: Euroopa Keskpanga otsus (EL) 2021/1944, 2. november 2021, millega muudetakse otsust (EL) 2020/1997 müntide emissiooni 2021. aasta mahu heakskiitmise kohta (EKP/2021/48)

10.11.2021   
               
               
                  ET
               
               
                  Euroopa Liidu Teataja
               
               
                  L 397/26
               
            
         EUROOPA KESKPANGA OTSUS (EL) 2021/1944,
         2. november 2021,
         millega muudetakse otsust (EL) 2020/1997 müntide emissiooni 2021. aasta mahu heakskiitmise kohta (EKP/2021/48)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut, eelkõige selle artikli 128 lõiget 2,
         ning arvestades järgmist:
         
                     (1)
                  
                  
                     Alates 1. jaanuarist 1999 on Euroopa Keskpangal (EKP) eurot rahaühikuna kasutavate liikmesriikide emiteeritud müntide emissiooni mahu heakskiitmise ainuõigus.
                  
               
                     (2)
                  
                  
                     Euroopa Keskpanga otsusega (EL) 2020/1997 (EKP/2020/57) (1) kiitis EKP heaks ringluseks kavandatud euromüntide ja ringluseks mitte kavandatud euro meenemüntide kogumahu 2021. aastal, mille aluseks oli eurot rahaühikuna kasutavate liikmesriikide poolt EKP-le esitatud prognoos euromüntide nõudluse arengu kohta 2021. aastal.
                  
               
                     (3)
                  
                  
                     Euroopa Keskpanga otsuse (EL) 2015/2332 (EKP/2015/43) (2) artikli 3 kohaselt peab euroala liikmesriik teatama EKP-le, kui euromüntide tegelik nõudlus võib selle kalendriaasta osas heaks kiidetud müntide emissioonimahtu ületada, ja esitama erakorralise taotluse täiendava müntide emissioonimahu heakskiitmiseks selle kalendriaasta osas, kui suurenenud mündinõudlus kestab.
                  
               
                     (4)
                  
                  
                     1. septembril 2021 taotles De Nederlandsche Bank, ka Madalmaade rahandusministeeriumi nimel, Madalmaadele 2021. aastal emiteerimiseks lubatud euromüntide mahu täiendavat suurendamist 50 miljoni euro võrra (0,1 miljonilt eurolt 50,1 miljonile eurole), et võimaldada tal täita ootamatult suurenenud nõudlust müntide järele, mis tuleneb COVID-19 liikumispiirangute leevendamisest, kaupluste taasavamisest ja hooajalisest mõjust.
                  
               
                     (5)
                  
                  
                     8. septembril 2021 taotles Latvijas Banka Lätile 2021. aastal emiteerimiseks lubatud euromüntide mahu täiendavat suurendamist 5,1 miljoni euro võrra (5,7 miljonilt eurolt 10,8 miljonile eurole), et võimaldada tal täita ootamatult suurenenud nõudlust müntide järele, mis tuleneb COVID-19 mõjust müntide ringlusele Lätis.
                  
               
                     (6)
                  
                  
                     4. oktoobril 2021 taotles Národná banka Slovenska Slovakkiale 2021. aastal emiteerimiseks lubatud euromüntide mahu täiendavat suurendamist 2 miljoni euro võrra (16 miljonilt eurolt 18 miljonile eurole) seoses 2020. ja 2019. aastaga võrreldes suurenenud euromüntide netoemissiooniga, mis tuleneb COVID-19 mõjust ja prognoositud suuremast nõudlusest 2021. aasta jõulueelsel perioodil.
                  
               
                     (7)
                  
                  
                     EKP nõukogul on tõhususe huvides ning Läti ja Slovakkia erakorraliste taotluste osas otsuse (EL) 2015/2332 (EKP/2015/43) artikli 3 lõikest 7 kõrvale kaldudes asjakohane rakendada neid muudatusi otsuse (EL) 2020/1997 (EKP/2020/57) muutmise teel.
                  
               
                     (8)
                  
                  
                     Seetõttu tuleb otsust (EL) 2020/1997 (EKP/2020/57) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatused
            Tabelit otsuse (EL) 2020/1997 (EKP/2020/57) artiklis 2 muudetakse järgmiselt:
            
                        1)
                     
                     
                        Lätile osutav rida asendatakse järgmisega:
                        
                                    „Läti
                                 
                                 
                                    10,6
                                 
                                 
                                    0,2
                                 
                                 
                                    10,8“;
                                 
                              
                  
                        2)
                     
                     
                        Madalmaadele osutav rida asendatakse järgmisega:
                        
                                    „Madalmaad
                                 
                                 
                                    50,0
                                 
                                 
                                    0,1
                                 
                                 
                                    50,1“;
                                 
                              
                  
                        3)
                     
                     
                        Slovakkiale osutav rida asendatakse järgmisega:
                        
                                    „Slovakkia
                                 
                                 
                                    16,0
                                 
                                 
                                    2,0
                                 
                                 
                                    18,0“.
                                 
                              
                  
         
            Artikkel 2
            Jõustumine
            Käesolev otsus jõustub päeval, mil sellest adressaatidele teatatakse.
         
         
            Artikkel 3
            Adressaadid
            Käesolev otsus on adresseeritud liikmesriikidele, mille rahaühik on euro.
         
         
            Frankfurt Maini ääres, 2. november 2021
            
               
                  EKP president
               
               Christine LAGARDE
            
         
         
            (1)  Euroopa Keskpanga 24. novembri 2020. aasta otsus (EL) 2020/1997 müntide emissiooni 2021. aasta mahu heakskiitmise kohta (EKP/2020/57) (ELT L 410, 7.12.2020, lk 104).
         
            (2)  Euroopa Keskpanga 4. detsembri 2015. aasta otsus (EL) 2015/2332 euromüntide emissioonimahu heakskiitmise menetlusraamistiku kohta (EKP/2015/43) (ELT L 328, 12.12.2015, lk 123).